**NEMO HORNET OSMO**

**INŠTRUKCIE NA POSTAVENIE STANU**

KROK 1:

1. Nájdite rovnú plochu, položte telo stanu na zem a voľne ho ukotvite.
2. Zostavte tyčovú konštrukciu pripojením všetkých segmentov a uistite sa, že je každá časť správne usadená.
3. Zostavené tyče orientujte tak, aby žltá eloxovaná tyč smerovala k žltému popruhu uprostred kratšej strany stanovej podlahy a šedé eloxované tyče smerovali do popruhov na opačnej strane.
4. Zasuňte šedo sfarbené koncovky tyčí do zodpovedajúcich priechodiek v rohoch stanu. Potom zasuňte žltý koniec tyče do priechodu na stredovom zelenom popruhu.

KROK 2:

1. Pripevnite vnútorný stan k tyčiam pomocou klipov. Potom nacvaknite tyč Flybar™ na hlavnú hrebeňovú tyč.

KROK 3:

1. Stan umiestnite podľa potreby, najlepšie tak, aby bola hlava stanu obrátená proti prevládajúcemu smeru vetra.
2. Ukotvite v každom rohu tak, že umiestnite slučku kotviaceho bodu okolo kolíka. Stredne silno ťahajte a kolík zatlčte do zeme tvrdým predmetom. Pokiaľ je pôda príliš tvrdá na kolíky, môžete slučku priviazať ku kameňom alebo iným ťažkým predmetom.

KROK 4:

1. Potom prikryte vnútorný stan tropikom, pričom predsiene musia byť v jednej línii s dverami. Zarovnajte popruhy na rohu so zodpovedajúcou farbou popruhov na vnútornom stane. Aby ste sa uistili, že tropiko nie je naruby, uistite sa, že sieťotlačové logo NEMO a légy na zipse smerujú von.
2. Pripevnite tropiko k tyčiam pomocou vnútorných omotávok na suchý zips®.
3. Nájdite popruhy v rohoch tropika a nasuňte ich na koncovku tyčí pod kotevné popruhy vnútorného stanu. Mierne upravte napnutie tropika pomocou šnúr a nechajte si priestor pre konečné nastavenie.
4. Žlté kotviace šnúry tropika a vnútorného stanu na nohách môžu mať rovnaký kotviaci bod.

KROK 5:

Pre finálne napnutie vypnite predsiene a pevne zatiahnite za všetky nastaviteľné kotviace rohy a napínacie šnúry.

KROK 6:

1. Voliteľne: Pripojte klipy pre zväčšenie objemu na strane dverí vnútorného stanu k slučkám na vnútornej strane tropika, aby ste získali viac obytného priestoru.
2. Pridajte ďalšie vypínacie šnúry pre dodatočnú stabilitu. Správne napnutý stan zaisťuje maximálnu odolnosť proti vode a vetru!

**Obmedzená doživotná záruka**  
Produkty NEMO majú doživotnú záruku proti vadám spôsobeným výrobou a materiálom pre pôvodného majiteľa, s dokladom o kúpe alebo registráciou záruky. Produkty s nárokom na záruku budú podľa rozhodnutia NEMO nahradené alebo opravené. Záruka sa nevzťahuje na opotrebenie bežným používaním, neoprávneným úpravám alebo zmenám, nesprávnemu použitiu, nesprávnej údržbe, zanedbaniu, alebo pokiaľ je produkt používaný na účely, na ktoré nie je určený.

**Varovanie**

Nikdy neumiestňujte varič, alebo iný zdroj plameňa dovnútra alebo blízko vášho stanu. Nikdy nevarte, nezapaľujte alebo nedopĺňajte palivo variča alebo akéhokoľvek iného zdroja tepla vo vnútri stanu. Hrozí smrť udusením a/alebo vážne popáleniny. V stane vždy dostatočné vetrajte. Hrozí smrť udusením. Stan vždy riadne ukotvite, aby sa znížilo riziko straty poškodenia stanu alebo zranenia jeho obyvateľov alebo osôb v okolí. Starostlivo zvážte možnosť pádu kamenia alebo vetiev, úderov blesku, bleskových povodní, lavín, silných vetrov a ďalších nebezpečenstiev pri výbere miesta na kempovanie.

**ÚDRŽBA, ČISTENIE A SKLADOVANIE**

**Čistenie stanu**

Pokiaľ je váš stan vystavený nečistotám, piesku a pod., môžete ho jednoducho utrieť vlhkou handričkou. V prípade nadmernej špiny odporúčame nasledujúce kroky:

1. Stan dôkladne opláchnite vodou strednej teploty. Pomocou vlhkej handričky očistite všetky špinavé oblasti.
2. Použitie vane môže byť užitočné pre namáčanie stanu, čo pomáha odstrániť odolné nečistoty.
3. Ručne perte stan s použitím špeciálneho čistiaceho prostriedku na technické tkaniny, ako je Grangers Gear Cleaner®. Stačí ho nastriekať, keď je stan rozložený a vlhký, a rozotrieť špongiou. Potom dôkladne opláchnite!
4. Stan opláchnite druhýkrát, aby ste odstránili všetky zvyšky špiny a čistiaceho prostriedku.
5. Vytlačte zvyškovú tekutinu zo stanu.
6. Stan sušte rozložený alebo zavesený na šnúre na mieste s nepriamym slnečným svetlom. Dlhodobé pôsobenie priameho slnečného svetla môže poškodiť látku stanu.
7. Nechajte stan dôkladne vyschnúť pred tým, než ho pripravíte na uskladnenie.

Ďalšie informácie: Stan neperte v práčke – látky a sieťovina sa pravdepodobne pretrhnú. Detergenty môžu byť škodlivé pre vodeodolnú úpravu stanu, preto je najlepšie použiť špeciálny čistiaci prostriedok na technické tkaniny. Stan tiež nesušte v sušičke, pretože teplo môže nataviť technické látky.

**Čistenie zipsov**

Je tiež dôležité udržiavať zipsy vášho stanu čisté. Pokiaľ sú vystavené nečistotám, piesku alebo slanému vzduchu, utrite zips vlhkou handričkou. V prípade výraznejšieho znečistenia zipsy umyte a potom ošetrite lubrikantom, ako je McNett Zip Care™ alebo silikónový sprej na zipsy (obľúbený v potápačských obchodoch).

**Podlážky**

Podlážky nevyžadujú toľko starostlivosti, pretože môžu byť viac vystavené nečistotám a sú odolnejšie voči opotrebovaniu. Pokiaľ je potrebné ich umyť, postupujte rovnako ako pri čistení stanu vyššie, alebo ich môžete vyprať v práčke bez použitia žmýkania.

**Skladovanie stanu**

Starostlivosť o váš stan mimo sezónu je rovnako dôležitá ako počas sezóny kempovania.

Po každej výprave postupujte podľa týchto krokov, aby ste udržali váš stan v dobrom stave pre budúcu sezónu:

1. Stan vyčistite podľa vyššie uvedených pokynov na pranie.
2. Pred skladovaním sa uistite, že stan a všetky jeho súčasti sú úplne suché. To je najúčinnejší spôsob, ako zabrániť tvorbe plesní a zamedziť poškodeniu vodeodolných úprav.
3. Pre dlhodobé skladovanie stan a jeho obsah voľne zrolujte do priedušného úložného vreca; neskladujte ho v pôvodnom obale. Dlhodobé stláčanie stanu v jeho kompresnom obale môže poškodiť materiál stanu a podlepujúce pásky švov.
4. Stan skladujte na chladnom, suchom a tmavom mieste, ďaleko od priameho vystavenia slnečnému žiareniu.

**Opravy**

Malé trhliny a vpichy je možné jednoducho opraviť pomocou produktu ako je Tenacious Tape™ od Gear Aid™. Stačí očistiť miesto na stane, ktoré potrebuje opraviť, a nalepiť na trhlinu náplasť. Získate tak trvanlivú, takmer neviditeľnú opravu, ktorá nezanecháva lepivý zvyšok ako „duct tape“ lepiaca páska. Pre extra pevnosť alebo pre opravu sieťoviny môžete použiť náplasti Gear Aid™ na obe strany látky.

**Dovozca do SR: HUDYsport a.s., Bynovec 138, 405 02 Děčín, Česká republika +420 412 589 960**